Saskaņā ar ANO
miljardiem cilvēku joprojām dzīvo bez adreses.
Ekonomists Ernando de Soto teicis:
"Bez adreses
cilvēks dzīvo ārpus likuma.
Viņš tikpat labi var neeksistēt."
Esmu šeit, lai pastāstītu, kā mana komanda un es mēģinām to mainīt.
Paskatoties tiešsaistes kartē uz kādu Brazīlijas favelu
vai kādu nabadzīgu pilsētas daļu Dienvidāfrikā,
redzamas dažas ielas un daudz tukšu laukumu.
Taču, pārejot uz satelītskatījumu,
plašajās, nekartētajās bezadrešu vietās ir tūkstošiem cilvēku, māju, uzņēmumu
Ganas galvaspilsētā Akrā
uz ēku sienām uzšņāpti cipari un burti –
tur palikuši nepabeigti adrešu sistēmu projekti.
Bet šajās vietās, šajās bezadrešu vietās,
ir milzīgs ekonomiskais potenciāls.
Tieši tāpēc adrešu jautājums man nedeva mieru.
Desmit gadus esmu strādājis mūzikas biznesā,
un jūs, iespējams, nezināt, ka mūzikas pasaulē
cilvēki ik dienu cīnās ar adrešu problēmām.
Sākot no mūziķiem, kam jāatrod koncerta vieta,
līdz uzņēmumiem, kas piegādā aparatūru,
kāds vienmēr pamanās nomaldīties.
Mums grafikos pat vajadzēja pievienot kādu,
kam zvanīt gadījumos, kad cilvēks, viņaprāt, bija ieradies,
bet tad sapratis, ka tomēr nav.
Un esam piedzīvojuši visai smagas dienas,
piemēram, Itālijā, kur auto vadītājs visu aparatūru izkrāva
stundas braucienā uz ziemeļiem no Romas, nevis uz dienvidiem,
un vēl mazliet smagāku,
kad taustiņinstrumentālists zvanīja un teica:
"Kris, nekrīti panikā,
bet man šķiet, mēs tikko beidzām pārbaudīt skaņu nepareizajās kāzās."
(Smiekli)
Neilgi pēc liktenīgā notikuma Romā,
es šo pārrunāju ar savu draugu,
matemātiķi,
un mēs nospriedām, ka ar šo problēmu varētu kaut ko darīt.
Nospriedām, ka mēs varētu izveidot jaunu sistēmu,
bet tai būtu jāizskatās citādi nekā vecajai.
Mēs bijām vienisprātis, ka adreses ir sliktas.
Mēs zinājām, ka vēlamies ko ļoti precīzu,
taču GPS koordinātas, ģeogrāfiskais platums un garums
vienkārši ir par sarežģītu.
Tāpēc mēs sadalījām pasauli trīsmetrīgos kvadrātos.
Pasauli var sadalīt aptuveni 57 triljonos trīsmetrīgu kvadrātu,
un mēs atklājām, ka trīs vārdnīcas vārdi veido pietiekami daudz kombināciju,
lai ikvienam trīsmetrīgajam kvadrātam pasaulē
piešķirtu unikālu trīsvārdu nosaukumu.
Mēs izmantojām 40 000 vārdu,
tas tātad ir 40 000 kubā,
64 triljoni trīsvārdu kombināciju,
kas ir vairāk nekā pietiekami ap 57 triljoniem trīsmetrīgu kvadrātu,
daži pat paliek rezervē.
Tieši to mēs izdarījām.
Sadalījām pasauli trīsmetrīgos kvadrātos,
piešķīrām katram unikālu trīsvārdu identifikatoru,
kā mēs to saucam, trīsvārdu adresi.
Tā, piemēram, šeit
es stāvu kvadrātā sinepes-kuponi-kalendārmeitene
(Smiekli)
bet šeit...
kvadrātā saspiests-atsevišķi-pamācība.
Bet mēs to esam paveikuši ne tikai angliski.
Mūsuprāt, ir ārkārtīgi svarīgi, lai cilvēki varētu šo sistēmu izmantot
paši savā valodā.
Līdz šim esam to izveidojuši 14 valodās,
tostarp franču, svahili un arābu,
un šobrīd strādājām vēl pie citām valodām, piemēram, ķhosu, zulu un indiešu.
Taču šī ideja spēj vairāk,
nekā tikai laikus nogādāt manus mūziķus uz koncertiem.
Ja 75% valstu, kurās ir problēmas ar adrešu uzticamību,
sāktu izmantot trīsvārdu adreses,
ir vesela rinda daudz svarīgāku pielietojumu.
Durbanā, Dienvidāfrikā,
NVO vārdā Gateway Health
savā kopienā izplatījusi 11 000 zīmju ar trīsvārdu adresēm.
Kad topošajām mātēm sākas dzemdības,
viņas var piezvanīt ātrajai palīdzībai
un precīzi pateikt, kur atrodas,
jo citādi, ātrās palīdzības bieži vien meklē stundām ilgi.
Mongolijā šo sistēmu ir pieņēmis nacionālais pasts,
kas tagad daudziem cilvēkiem pirmoreiz veic piegādi mājās.
ANO to izmanto ģeogrāfiskajām atzīmēm nelaimes piemeklētos apgabalos,
lai palīdzību varētu piegādāt precīzi īstajā vietā.
Karību jūras reģionā to izmanto pat Domino's Pizza,
jo viņiem ir bijis grūti atrast klientu mājas,
taču savas picas viņi ļoti vēlas piegādāt vēl karstas.
Īsumā – jūs varēsiet iekāpt auto,
izrunāt trīs vārdus,
un auto jūs aizvedīs precīzi uz nosaukto vietu.
Āfrikā ir kontinents, kas pārlēcis telefonlīnijām
un sācis ar mobilajiem telefoniem,
izlaidis parastās bankas, lai uzreiz pievērstos mobilajiem maksājumiem.
Mēs patiešām lepojamies, ka pasts trijās Āfrikas valstīs –
Nigērijā, Džibuti un Kotdivuārā –
ir uzreiz ieviesis trīsvārdu adreses,
kas nozīmē, ka tagad cilvēki šajās valstīs
var ļoti vienkārši paskaidrot, kur viņi dzīvo.
Man nepilnīga adresācija bija kaitinoša frustrācija,
taču miljardiem cilvēku
tas nozīmē milzīgu uzņēmējdarbības neefektivitāti,
kas pamatīgi aizkavē infrastruktūras attīstību
un var maksāt dzīvību.
Mūsu misija ir to mainīt,
pa trim vārdiem vien.
Paldies.
(Aplausi)